CELEX: 32007D0264
Language: hu
Date: 2007-04-23 00:00:00
Title: 2007/264/EK: A Bizottság határozata ( 2007. április 25. ) a 2007/30/EK határozatnak a Bulgáriában előállított egyes tejtermékekre vonatkozó átmeneti intézkedések tekintetében történő módosításáról (az értesítés a C(2007) 1787. számú dokumentummal történt) (EGT vonatkozású szöveg )

1.5.2007   
            
            
               HU
            
            
               Az Európai Unió Hivatalos Lapja
            
            
               L 114/16
            
         
      A BIZOTTSÁG HATÁROZATA
   
   (2007. április 25.)
   a 2007/30/EK határozatnak a Bulgáriában előállított egyes tejtermékekre vonatkozó átmeneti intézkedések tekintetében történő módosításáról
   (az értesítés a C(2007) 1787. számú dokumentummal történt)
   (EGT vonatkozású szöveg)
   (2007/264/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel Bulgária és Románia csatlakozási okmányára és különösen annak 42. cikkére,
   mivel:
   
               (1)
            
            
               A Bulgáriában, illetve Romániában előállított egyes állati eredetű termékek forgalmazására vonatkozó átmeneti intézkedések megállapításáról szóló, 2006. december 22-i 2007/30/EK bizottsági határozat (1) az állati eredetű élelmiszerek különleges higiéniai szabályainak megállapításáról szóló, 2004. április 29-i 853/2004/EK európai parlamenti és tanácsi rendelet (2) hatálya alá tartozó állati eredetű termékekre, valamint 2006. december 31-ig bolgár és román létesítményekben előállított termékekre bizonyos átmeneti intézkedéseket ír elő.
            
         
               (2)
            
            
               Bulgária ezúton kérelmezte, hogy a szóban forgó tagállam létesítményeiben 2006. december 31. előtt előállított és a 2007/30/EK határozat hatálya alá tartozó egyes tejtermékeket harmadik országokba exportálhassa.
            
         
               (3)
            
            
               E kérelem jóváhagyható a 178/2002/EK európai parlamenti és tanácsi rendelet (3) 12. cikkének (1) bekezdésében meghatározott feltételek mellett. Ennek megfelelően Bulgária benyújtotta a rendeltetési országok megállapodására vonatkozó szükséges információkat.
            
         
               (4)
            
            
               A 2007/30/EK határozatot ezért ennek megfelelően módosítani kell.
            
         
               (5)
            
            
               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2007/30/EK irányelv 2. cikkének (1) bekezdése az alábbi albekezdéssel egészül ki:
   
      „Ezenkívül a bolgár létesítményekben előállított tejtermékek 2007. december 31-ig harmadik országokba exportálhatók, amennyiben a kivitel a 178/2002/EK európai parlamenti és tanácsi rendelet 12. cikkével összhangban történik (4).
   
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2007. április 25-én.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 8., 2007.1.13., 59. o.
   
      (2)  HL L 139., 2004.4.30., 55. o. A legutóbb az 1791/2006/EK tanácsi rendelettel (HL L 365., 2006.12.20., 1. o.) módosított rendelet.
   
      (3)  HL L 31., 2002.2.1., 1. o.
   
      (4)  HL L 31., 2002.2.1., 1. o.”